Arianda blev født på Manhattan. Hendes forældre blev født i Tyskland af ukrainske forældre. Hun voksede op i Clifton i New Jersey og Heidelberg i Tyskland. Hun læste Bachelor of Arts på Eugene Lang College The New School for Liberal Arts og herefter Master of Fine Arts fra New York Universitys Tisch School of the Arts Graduate Acting Program, hvor hun blev færdig i 2009.  Karriere Arianda havde sin debut på Broadway i april 2011 i hovedrollen som Billie Dawn i Broadway-produktionen Born Yesterday med James Belushi og Robert Sean Leonard. Hun optrådte Off-Broadway som Vanda Jourdain i komediedramaet Venus in Fur i 2010. Stykket blev herefter flyttet til Broadway på Samuel J. Friedman Theatre i begyndelsen af november 2011, og Arianda modtog ros fra kritikerne for sin præstation. I 2014 optrådte hun i Manhattan Theatre Clubs opsætning af Tales From Red Vienna. Hun medvirkede i adskillige film inklusive Win Win, Tower Heist, Midnight in Paris, Rob the Mob og The Disappearance of Eleanor Rigby. I januar 2015 blev hun castet som Molly, Will Grahams hustru (spillet af hendes tidligere Broadway-kollega Hugh Dancy) i tredje sæson af Hannibal. Arianda medvirkede i Fool for Love ved Williamstown Theatre Festival i Williamstown, Massachusetts i juli 2014 sammen med Sam Rockwell og med Daniel Aukin som instruktør. Arianda og Rockwell gentog deres roller på Broadway på Samuel J. Friedman Theatre i 2015. I 2016 spillede hun Agnes Stark i filmen Florence Foster Jenkins. Ligeledes i 2016 medvirkede hun i Amazon Studios dramaserie Goliath. I 2018 optrådte hun i filmen she appeared in the filmen Gøg og Gokke om komikerparret af samme navn i rollen som Ida Kitaeva, der var gift med komikeren Stan Laurel.